CELEX: 31986R2740
Language: el
Date: 1986-09-03 00:00:00
Title: Κανονισμός (ΕΟΚ) αριθ. 2740/86 της Επιτροπής της 3ης Σεπτεμβρίου 1986 που τροποποιεί τον κανονισμό (ΕΟΚ) αριθ. 606/86 για τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές γαλακτοκομικών προϊόντων που εισάγονται στην Ισπανία προέλευσης της Κοινότητας των Δέκα

Avis juridique important

|

31986R2740

Κανονισμός (ΕΟΚ) αριθ. 2740/86 της Επιτροπής της 3ης Σεπτεμβρίου 1986 που τροποποιεί τον κανονισμό (ΕΟΚ) αριθ. 606/86 για τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές γαλακτοκομικών προϊόντων που εισάγονται στην Ισπανία προέλευσης της Κοινότητας των Δέκα  

Επίσημη Εφημερίδα αριθ. L 252 της 04/09/1986 σ. 0021

***** ΚΑΝΟΝΙΣΜΟΣ (ΕΟΚ) αριθ. 2740/86 ΤΗΣ ΕΠΙΤΡΟΠΗΣ  της 3ης Σεπτεμβρίου 1986  που τροποποιεί τον κανονισμό (ΕΟΚ) αριθ. 606/86 για τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές γαλακτοκομικών προϊόντων που εισάγονται στην Ισπανία προέλευσης της Κοινότητας των Δέκα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 84 παράγραφος 3,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται κατά τις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 2297/86 του Συμβουλίου (2), και ιδίως το άρθρο 7 παράγραφος 1,  Εκτιμώντας:  ότι ο κανονισμός (ΕΟΚ) αριθ. 606/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2000/86 (4), αναπροσαρμόστηκε πολλές φορές με σκοπό να περιοριστεί ο υπερβολικά υψηλός αριθμός αιτήσεων πιστοποιητικών ΣΜΣ, ενώ τα μέτρα που έχουν θεσπιστεί αποδεικνύονται ανεπαρκή και κατά συνέπεια απαιτείται η συμπλήρωσή τους έτσι ώστε να μη δύναται ορισμένοι συναλλασσόμενοι να κάνουν κατάχρηση του συστήματος προς όφελός τους·  ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 1 του άρθρου 3 του κανονισμού (ΕΟΚ) αριθ. 606/86 αντικαθίσταται από την ακόλουθη παράγραφο:  «1. Η ποσότητα που αποτελεί αντικείμενο αίτησης για την έκδοση πιστοποιητικού ΣΜΣ δεν δύναται να είναι μεγαλύτερη, ανά επιχείρηση, από τη μηνιαία ποσότητα που προβλέπεται από το άρθρο 2, ούτε μικρότερη από:  - 100 τόνους, για τα προϊόντα που υπάγονται στη διάκριση 04.01, εκτός από τα εν λόγω προϊόντα σε συσκευασίες με καθαρό περιεχόμενο μικρότερο ή ίσο των 3 λίτρων,  - 10 τόνους για τα προϊόντα που υπάγονται στη διάκριση 04.01, σε συσκευασίες με καθαρό περιεχόμενο μικρότερο ή ίσο των 3 λίτρων,  - 1 τόνο για τα προϊόντα που υπάγονται στις διακρίσεις 04.02, 04.03 και 04.04.  Κάθε επιχείρηση δύναται να υποβάλλει, ανά κατηγορία τυριών, μόνο μία αίτηση για την έκδοση πιστοποιητικού ΣΜΣ.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Σεπτεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 55 της 1. 3. 1986, σ. 106.  (2) ΕΕ αριθ. L 201 της 24. 7. 1986, σ. 3.  (3) ΕΕ αριθ. L 58 της 1. 3. 1986, σ. 28.  (4) ΕΕ αριθ. L 171 της 28. 6. 1986, σ. 36.